Kissed By An Angel By Elizabeth Chandler Book Review 18.06.2010
Ver más sobre Almas gemelas Kyk: Roerende oomblik toe baba vir die eerste keer sy ma duidelik kan sien
JY LEES NOU Kyk: Roerende oomblik toe baba vir die eerste keer sy ma duidelik kan sien
Dit was ’n emosionele en roerende oomblik toe ’n vier maande oue baba vir die eerste keer sy ma duidelik kan sien.
Klein Leopold Reppond, oftewel Leo, ly aan ’n seldsame vorm van albinisme wat die kleur van die lyer se hare, oë en vel aantas. Hy kan nie duidelik sien nie, maar dit het alles verander toe sy ouers, David en Erin, ’n Amerikaanse brilmaatskappy nader om ’n spesiale bababril vir hul seuntjie te maak.
Lees ook: Sexy ouens van DZL byna katswink geslaan in nuwe musiekvideo
Die bril wat vir hom geskep is, het normale lense, maar die res van die bril is van ’n spesiale rubberagtige stof vervaardig wat nie skroewe, skarniere of skerp hoekies verg nie.
Die oomblik toe die mannetjie sy ma vir die eerste keer duidelik sien, is op kamera vasgevang en het soos ’n veldbrand aanlyn versprei.
In die video sit Leo se ma, Erin (35), die bril op sy oë. Leo is die eerste paar oomblikke deurmekaar en kyk af tot hy gewoond raak aan die nuwe sensasie. Sy ma probeer sy aandag kry en sê: “Hallo, liefie!” Toe Leo opkyk en sy ma sien, glimlag hy breed terug en giggel terwyl sy nog met hom gesels.
Daar was nie ’n droë oog in die huis nie, vertel Leo se pa, die rolprentvervaardiger David Reppond (39) aan Daily Mail, oor die oomblik toe Leo sy ma vir die eerste keer duidelik sien.
Lees ook: Ray Dylan en Karen Zoid laat Jessica herleef
Dit is nie ’n gevoel wat jy verwag nie, vertel hy. Die paartjie, wat in Seattle in Amerika woon, het hul familie oorgenooi om in die groot oomblik te deel. David het eers ’n bietjie gesukkel met die kamera omdat hy oorweldig was met emosie, maar gelukkig het hy die groot oomblik betyds vasgevang.
Voorheen het Leo met sy hande “gesien” en David het Leo elke keer aan sy baard laat voel sodat hy weet wie dit is. “Hy kan ons nou sien,” vertel David. “Hy glimlag baie meer en reageer ook meer.”
Bronne: Daily Mail; Metro